Årsmelding 2006, ungdomsutvalget

Ungdomsutvalget har i 2006 bestått av Anne Grethe Lyng, Knut Jørgen Thorstensen og 
Peter C. A. Köller (leder).

Ungdomsgruppa har hatt stor aktivitet gjennom hele sesongen. Treninger mer eller mindre hver uke hele året. I tilligg til fellestreninger har flere av ungdomsskytterne trenet på eget initiativ. Både utøvere og foresatte har vært mye sammen og miljøet er svært godt. Ungdomsgruppa har deltatt på turer/stevnearrangement/treninger organisert gjennom Telemark Skyttersamlag, og har gjennom dette knyttet mange nyttige og gode bånd.

Skytterlaget gjennomførte en tilordning med låneopptak og innkjøp av komplette Sauer rifler for flere av ungdomsskytterne. Tre av skytterne har i dag rifle på leieordning fra laget.

I løpet av sesongen gikk fire av lagets aspirantskyttere opp i rekruttklassa. Holla har siden banesesongen startet, hatt 5 aktive rekruttskyttere. I tillegg har laget pt. 3 aktive aspiranter.

Lagets ungdomsskyttere har deltatt på en rekke stevner, der tur til landsdelsstevne i Grimstad var selve høydepunktet. Hollarekruttene deltok i Telemarkscupen, og fikk med seg en skyting på hjemmebane og en på bortebane. Fire av lagets fem rekrutter sendte inn resultater fra sesongens banestevner, og fikk med det delta i TA-finalen. Holla har vært representert med ungdomsskyttere i samtlige samlags- og fylkesmesterskap arrangert denne sesongen. 

Rent sportslig har rekrutteringsskytterne stått for både stevneseire og mange gode plasseringer.